Jürshoff

Jürshoff () is en lütten Oort in de Gemeen Visselhöövd in’n Landkreis Rodenborg, Neddersassen. De Oort höört polietsch al von öllers bi Hiddingen mit bi.

 Geografie 

De Oort liggt in’n Westen von de Lümbörger Heid. Dat Water ut dat Rebeed flütt över den Kriedbeek af hen na de Rodau.

De Naveröörd sünd Battenbrook in’n Noorden, Drögenbossel in’n Noordoosten, Behningen in’n Süüdoosten, Riepholm in’n Süden, Delvendaal in’n Süüdwesten un Schwitschen un Hiddingen in’n Westen.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is.

Jürshoff weer fröher Deel von de Buurschop Hiddingen. Hiddingen is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Binnen de Gemeen höört Jürshoff nu to de polietsche Oortschop Hiddingen.

 Inwahnertall 

 Religion 

Jürshoff is evangeelsch-luthersch präägt un höört to dat Kaspel von de Johannis-Kark in Visselhöövd.

För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört.

 Weertschop un Infrastruktur 

 Verkehr 

Jürshoff liggt an de Landsstraat 171, de in’n Noordoosten över Drögenbossel un Neenkerken (dor an de Bundsstraat 71 anslaten) na Snevern geiht un in’n Süüdwesten över Schwitschen un Visselhöövd (dor an de Bundsstraat 440 anslaten) na Kerklinneln un Veern. Von Hiddingen na Süden löppt de Kreisstraat 208, de na Riepholm un Oddingen föhrt. De B 440 löppt von Visselhöövd na Rodenborg in’n Noordwesten un Dörpmark in’n Süüdoosten un de B 71 von Neenkerken na Soltau in’n Süüdoosten.

De nächsten Autobahnen sünd de Autobahn 7 (Afsnidd Hamborg–Hannover) un de Autobahn 27 (Afsnidd Bremen–Wasra). De Opfohrt 46 Dörpmark op de A 7 liggt so 19 Kilometer in’n Süüdoosten von Jürshoff an de B 440. De Opfohrt 27 Wasra-West op de A 27 liggt 21 Kilometer in’n Süüdwesten an de B 209.

De nächste Bahnhoff is so bi fiev Kilometer wied weg in’n Süüdwesten de Bahnhoff Visselhöövd an de Bahnlien Ülzen–Langwedel.

 Footnoten 

Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling, Ossenbrügge 1813, Sied 115
Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 322
Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 154
Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 168
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus, Berlin 1888, Sied 179
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1905. Verlag des Königlichen statistischen Landesamtes, Berlin 1908, Sied 151
Kategorie:Oort
Kategorie:Landkreis Rodenborg (Wümm)